Polisie keer 446 in Pretoria aan | Netwerk24
Deur Andrea Küsel 18 Augustus 2019 19:28
Kapt. Daniel Mavimbela, polisiewoordvoerder, sê 446 mense is in die Tshwane-metrogebied in hegtenis geneem.
Onder hulle is ’n 29-jarige vrou wat glo ’n man vermoor het tydens ’n onderonsie in die vroeë ure van Saterdag in ’n kroeg in Villieria in die Pretoriase Moot.
Die man, glo ’n gewese kêrel, is met ’n skerp voorwerp in die bolyf gesteek.
“Meer as die helfte van diegene wat in hegtenis geneem is in gebiede soos Sentraal-Pretoria, Atteridgeville, Sunnyside, Hammanskraal en Bronkhorstspruit, word daarvan aangekla dat hulle drank sonder ’n lisensie verkoop, bestuur onder die invloed van alkohol, aanranding, die besit van dwelms, en seksuele aanranding,” sê Mavimbela.
Die res van die verdagtes is in padblokkades en blitsoptredes aangekeer.
Hulle sal binnekort in howe oor die metro heen verskyn.
Meer oor: Pretoria | Roof | Moord | Verkragting
‘Daar is nou genoeg verkragtingstelle’
Baaise vrou gesoek wat baba in asdrom gooi